Bjarte Myrhol
<s>Bjarte Håkon Myrhol (Oslo, 29. svibnja 1982.) je umirovljeni norveški rukometaš i reprezentativni kapetan koji je posljednje igrao za danski Skjern Håndbold kao pivot.</s>

<s>Nakon tri godine u norveškom Sandefjordu, s kojim je osvojio tri uzastopne duple krune (prvenstvo i kup), Myrhol je potpisao za mađarski KC Veszprém, s kojim je 2006. godine postao nacionalni prvak.</s><s>Međutim, već na kraju iste sezone odlazi u HSG Nordhorn, s kojim je, tokom tri sezone, osvojio EHF Kup (2008.).</s><s>Godine 2009. prelazi u Rhein-Neckar Löwen, gdje će provesti ukupno šest sezona, tokom kojih se isprofilirao u jednog od najvažnijih klupskih igrača.</s><s>S Lavovima je 2014. godine bio njemački doprvak, dok je 2010. godine igrao polufinale Lige prvaka i finale njemačkog kupa.</s><s>Godine 2015., nakon šest godina, odlazi u danski Skjern Håndbold; nakon njegova odlaska, Rhein-Neckar Löwen je umirovio dres broj 18, kojega je Myrhol nosio dok je igrao za klub.</s><s>U Skjernu je igrao do umirovljenja.</s>

<s>Za reprezentaciju je debitirao 16. kolovoza 2002. godine u utakmici protiv Egipta te je bio dio reprezentacije na brojnim međunarodnim natjecanjima, među kojima su EHF Euro 2008., kojemu je Norveška bila domaćin, EHF Euro 2016., na kojemu je kao kapetan vodio reprezentaciju do četvrtog mjesta te IHF Svjetsko prvenstvo 2017., na kojemu Norveška osvaja svoje prvo odličje na međunarodnom natjecanju.</s><s>Kapetansku traku preuzeo je 2016. godine od Børgea Lunda.</s><s>Umirovio se 2021. godine nakon nastupa na Olimpijskom turniru u Tokyu.</s>

<s>Školovani je fizioterapeut.</s>

<s>Norveški rukometaši</s>

